**Sidi Sayyid masjidi**, xalq orasida **Sidi Sayyid ni Jali** nomi bilan tanilgan, milodiy 1572–1573-yilda (hijriy 980-yil) qurilgan, Hindistonning Gujarat shtatidagi Ahmadobod shahrining eng mashhur masjidlaridan biridir. Masjid 1572—1573-yillarda Habshiy zodagonlaridan boʻlgan Sidi Sayyod tomonidan qurdirilgan.

Tarixi
------

Sidi Sayyid masjidi, xalq orasida Sidi Sayyid ki/ni Jali nomi bilan tanilgan, milodiy 1572-1573-yil (hijriy 980-yil)da qurilgan Hindistonning Gujarat shtatidagi Ahmadobod shahrining eng mashhur masjidlaridan biri. Masjid devoriga oʻrnatilgan marmar lavhadan maʼlum qilinishicha, u Shayx Said Al-Habshiy Sultoniy tomonidan barpo ettirilgan. Sidi Said asli Yamandan Gujarotga oʻzining qullarini olib kelgan turk sarkardasi Rumiyxonning quli boʻlgan. Sidi Said keyinchalik Sulton Mahmud III ga xizmat qiladi va vafotidan keyin Habash generali Jujarxonga qoʻshiladi. Sidi Said harbiy xizmatni tugatgandan soʻng, Jujarxon unga jogir sovgʻa qilgan. Sidi Said oʻz faoliyati davomida koʻzga koʻringan zodagonlardan biriga aylanadi: u kutubxona yigʻadi, yuzdan ortiq qullarga egalik qiladi, haj ziyoratini amalga oshiradi va langar (jamoat oshxonasi) tashkil etadi. Ilgari bu yerda kichikroq gʻishtli masjid boʻlib, uni Sidi Said qayta tiklagan va 1576-yilda vafot etganida masjid yaqiniga dafn etilgan. Masjid Gujarat sultonligining soʻnggi yillarida qurilgan.

Britaniya mustamlakasi davrida u Dascrohi taluka Mamlatdori uchun ofis yoki *kachery* boʻlib xizmat qilgan. Ishxona boʻlgan yillarida eshiklar oʻrnatilib, mehroblar pressga aylantirilgan va ichi oqlangan. Hindiston vitse-qiroli lord Kerzon Ahmadobodga rasmiy tashrifi chogʻida tarixiy obidalarni saqlash boʻyicha amalga oshirgan siyosati doirasida Mamlatdor idorasiga binoni boʻshatishni buyurgan.

Arxitekturasi
-------------

 Ichkaridagi marmar naqshlar.
Masjid butunlay ravoqli boʻlib, yon va orqa arklarda oʻnta murakkab oʻyilgan tosh panjarali derazalari (jalis) mavjudligi bilan mashhur. Orqa devor geometrik dizayndagi kvadrat shaklli tshilgan tosh panellar bilan toʻldirilgan. Markaziy yoʻlakning yonma-yon joylashgan ikkita qismi bir-biriga bogʻlangan daraxtlar va barglar hamda palma naqshlari bilan oʻyilgan va toʻrlangan tosh plitalardan iborat. Ushbu murakkab oʻyilgan panjara tosh derazasi Sidi Saiyyed Jali, Ahmadobod shahrining norasmiy ramzi va Hindiston Ahmedobod boshqaruv instituti logotipi dizayni uchun ilhom manbai boʻlgan.

Masjidning markaziy deraza arkida yana bir murakkab jalini koʻrish mumkin, deraza parda oʻrniga tosh bilan oʻralgan. Bu masjidning Boburiylar Gujarotga bostirib kirishidan oldin reja boʻyicha qurib bitkazilmagan qismi boʻlishi mumkin.

Galereya
--------

* Front view of Sidi Saiyyed MosqueSidi Sayyid masjidining oldin tomondan koʻrinishi
* The marble screen from the outside.Tashqi tomondagi marmar naqsh.
* Sidi Saiyyed MosqueSidi Sayyid masjidi arkasi
* Plaque at Sidi Saiyyed MosqueSidi Sayyid masjididagi lavha

Yana qarang
-----------

* Imomshoh Bavo Dargoh

Manbalar
--------

1. 1 2  Nawrath, E. A. (1956). *Immortal India; 12 colour and 106 photographic reproductions of natural beauty spots, monuments of Indiaʼs past glory, beautiful temples, magnificent tombs and mosques, scenic grandeur and picturesque cities, ancient and modern*. Bombay, Taraporevalaʼs Treasure House of Books.
2. 1 2 3  Commissariat, M. S.*. History of Gujarat*. Longman, Greens & Co. 1938 — 337–339, 502–505 bet.
3. 1 2  *Khan, KDL*. „The Symbol of Ahmedabad". *Navhind Times* (4-iyun 2011-yil). Qaraldi: 1-iyul 2011-yil.